за изпълнение (ЕС) No 680/2014;
 е)
 „FSB“ означава Съвет за финансова стабилност;
 ж)
 „МСС“ означава международни счетоводни стандарти съгласно определението в член 2 от Регламент (ЕО) No 1606/2002 на Европейския парламент и на Съвета (2);
 з)
 „МСФО“ означава Международните стандарти за финансово отчитане съгласно определението в член 2 от Регламент (ЕО) No 1606/2002 (2);
 и)
 „ИКПС“ означава идентификационен код на правния субект, който се определя с цел постигане на уникална и световно приложима идентификация на страните по финансови сделки по предложение на Съвета за финансова стабилност (FSB) и с одобрението на G20. Докато глобалната система за ИКПС започне изцяло да функционира, контрагентите получават предварителни ИКПС, определяни от местни оперативни звена, одобрени от Регулаторния надзорен комитет (за повече подробности вж. следния уебсайт: www.leiroc.org). При идентифицирането на даден контрагент се използва неговият ИКПС, когато такъв съществува.
 й)
 „NGAAP“ или „национални общоприети счетоводни принципи“ означава национални счетоводни рамки, разработени съгласно Директива 86/635/ЕИО (3).
 I.3 Счетоводни стандарти
 3.
 Ако в настоящите указания не е посочено друго, институциите докладват всички суми въз основа на използваната от тях счетоводна рамка за отчитане на финансовата информация в съответствие с членове 9—11 от Регламент за изпълнение (ЕС) No 680/2014. Институциите, които не са задължени да отчитат финансова информация в съответствие с Регламент за изпълнение (ЕС) No 680/2014, прилагат правилата на своята съответна счетоводна рамка.
 4.
 За институциите, които се отчитат по МСФО, са добавени препратки към съответните международни стандарти за финансово отчитане.
 I.4 Обхват на консолидацията
 5.
 В зависимост от образеца настоящата рамка се отнася за:
 —
 консолидация въз основа на консолидирано счетоводно отчитане (субекти, включени в консолидирания финансов отчет съгласно приложимата счетоводна рамка);
 —
 пруденциална консолидация (субекти в обхвата на консолидацията съгласно първа част, дял II, глава 2 от Регламент (ЕС) No 575/2013 на Европейския парламент и на Съвета (4)) на равнището на предприятието майка от Съюза;
 —
 консолидация на равнището на субекта за преструктуриране за групата за преструктуриране.
 6.
 За всеки образец институциите следват консолидираната основа или основи, приложими съгласно член 4 от настоящия регламент.
 I.5 Номериране и други установени практики
 7.
 Настоящите указания следват посоченото по-долу условно обозначаване на колоните, редовете и полетата в образците. Тези цифрови кодове се използват широко в правилата за утвърждаване.
 8.
 В настоящите указания се спазват следните общи правила за обозначаване при посочване на колони, редове и полета в образците: {Образец;Ред;Колона}.
 9.
 В случай на утвърждаване в рамките на даден образец, при което се използват само елементи от модела за описание на данните от този образец, в означението не се посочва образец: {Ред;Колона}.
 10.
 При образците, които имат само една колона, се посочват само редовете: {Образец;Ред}.
 11.
 Знакът „звездичка“ се използва, за да се покаже, че утвърждаването е обхванало посочените преди това редове или колони.
 12.
 Когато дадена позиция за информация не е приложима за субектите, за които се представя отчетът, съответното поле се оставя празно.
 13.
 Когато настоящите инструкции посочват първичен код, това означава колона или комбинация от колони, предназначени за определяне по уникален начин на всички редове от образеца. Първичният код съдържа уникална стойност за всеки ред от